# Super Mario Bros. Wonder

Super Mario Bros. Wonder (スーパーマリオブラザーズ ワンダー, Sūpā Mario Burazāzu Wandā) és un videojoc de plataformes desenvolupat i publicat per Nintendo per a la Nintendo Switch. És el primer videojoc de desplaçament lateral de la saga Super Mario estrenat des de New Super Mario Bros. U (2012) i va ser llançat mundialment el 20 d'octubre de 2023. El videojoc va rebre majoritàriament crítiques positives, i és el joc de la franquícia que més ràpidament s'ha venut més, venent-ne 4,3 milions de còpies durant les seves dues primeres setmanes, i ha rebut diversos premis i nominacions.

## Jugabilitat

Super Mario Bros. Wonder és un videojoc de plataformes de desplaçament lateral. Controlant un dels vuit personatges jugables (Mario, Luigi, Princesa Peach, Princesa Daisy, Toad, Toadette, Nabbit -Caco Gazapo en castellà- i Yoshis de colors), el jugador completa nivells del Regne Flor amb ajuda dels seus habitants en forma de flors parlants. Com en anteriors jocs Super Mario, els jugadors guien el seu personatge al final del nivell mentre eviten enemics, com Goombas i Plantes Piranya, i movent-se mitjançant canonades. Cada nivell inclou múltiples "llavors meravella" col·leccionables.
S'introdueixen nous potenciadors, com una fruita que transforma el jugador en un elefant, una flor que permet que el jugador creï bombolles que capturin enemics, un xampinyó que dona un barret trepant al jugador, i la Flor Meravella, que fa que les canonades cobrin vida, un munt d'enemics apareguin de sobte, i les aparences del nivell i dels personatges canviïn, junt amb les seves habilitats.
Una nova funcionalitat permet als jugadors dur insígnies, que es desbloquegen a mesura que s'avança en el joc i atorguen diferents capacitats. Es divideixen en tres tipus diferents: les insígnies d'acció, que poden permetre, per exemple, planejar per l'aire, saltar per les parets o propulsar-se sota l'aigua; les insígnies d'objecte, que donen un xampinyó addicional o detecta la presència d'enemics; i les insígnies "pro", destinades a jugadors avançats per demostrar el seu nivell.
El joc permet multijugador local de fins a quatre jugadors o bé en línia fins a 12 jugadors, ja que es poden crear sales on els fantasmes de cadascú es poden veure o bé competir en curses amistoses. Connectant-se en línia, apareixeran fantasmes representant altres jugadors d'arreu del món que es trobin jugant en aquell precís moment en aquell nivell o zona, i se'ls pot ajudar donant-los transformadors o revivint-los, cosa que dona "punts cor".

## Actualitzacions

Versió 1.0.1 (disponibilitzada el 20 de novembre de 2023)
Seleccionar les opcions de reiniciar o sortir de nivell retorna el comptador de punts de cor al valor que es tenia abans d'entrar al nivell. També fa alguns canvis en els noms dels crèdits i soluciona alguns errors de programació, com el que permetia saltar-se mons per avançar en l'argument sense necessitat de passar-se'ls.

## Argument

En Mario, en Luigi, les princeses Peach i Daisy, i uns quants Toads han estat convidats a visitar un regne proper anomenat el Regne Flor, habitat per criatures anomenades "Poplins" i governades pel príncep Florian. Un cop en Florian ensenya la Flor Meravella del castell, en Bowser apareix i roba la flor, cosa que fa que es fusioni amb el castell d'en Florian. També transforma les cases dels Poplins en cel·les per empresonar-los. En Mario i companyia decideixen ajudar el príncep aturant en Bowser i salvant el regne i així comencen la seva aventura, i uns quants Yoshis i en Nabbit també s'hi apunten.

## Desenvolupament

Super Mario Bros. Wonder ha estat desenvolupat per Nintendo EPD, amb ajut addicional de Nintendo Pictures i SRD Co., Ltd. El veterà productor i desenvolupador de la saga Super Mario Takashi Tezuka torna com a productor per a Wonder. Shiro Mouri, que prèviament va dirigir New Super Mario Bros. U Deluxe, torna com a director. Wonder va començar-se a desenvolupar el 2019 després de l'estrena de Deluxe, i l'equip no va tenir cap termini per produir un prototip, cosa que els va proporcionar més temps per desenvolupar idees de jugabilitat.
Durant el plantejament inicial de Wonder, Mouri volia recrear la sensació de "secrets i misteri" que estava present en el Super Mario Bros. original per a una audiència moderna. Es van enfocar en actualitzar la idea tradicional de transportar en Mario a diferents àreas del nivell utilitzant canonades, plantes enfiladisses i altres mètodes. Tezuka va suggerir canviar la ubicació actual física, fent que nasqués la Flor Meravella, que dramàticament altera el nivell en el que es troba. Per tal que tots els nivells del joc implementin aquest ítem de manera única, es van pensar fins a 2000 idees d'efectes meravella per part de l'equip de desenvolupament. Les més viables es van prototipar i implementar en el joc final.
Wonder va ser anunciat en una presentació Nintendo Direct el 21 de juny de 2023, i va ser llançat el 20 d'octubre de 2023 per a la Nintendo Switch. És el primer joc 2D tradicional de desplaçament lateral de la saga Super Mario des de New Super Mario Bros. U, de 2012. També és el joc on Kevin Afghani es presenta com a la nova veu d'en Mario i d'en Luigi, després que Charles Martinet anunciés la seva retirada d'aquesta tasca l'agost de 2023. Casualment, Sonic Superstars, un plataformes 2D similar desenvolupat per Sega, va sortir tres dies abans que Wonder; a l'igual que amb Super Mario, és la primera entrega 2D de la franquícia Sonic després d'anys.
El 31 d'agost de 2023, es va dedicar un Nintendo Direct especial de 15 minuts sobre el joc.

## Recepció

Super Mario Bros. Wonder ha rebut "aclamació universal" per part dels crítics, segons l'agregador Metacritic, basant-se en 83 anàlisis, el 94% de les quals són positives. És la valoració més alta per a un Super Mario 2D des de New Super Mario Bros., l'any 2006. Els crítics aclamen, sobretot, l'originalitat, el nombre de secrets que inclou i les millores en l'aparença visual. A OpenCritic, el 98% de les anàlisis recomanen el joc, basant-se en 59 publicacions.
Super Mario Bros. Wonder va estar nominat a cinc categories dels The Game Awards 2023: "joc de l'any", "millor direcció d'un joc", "millor direcció artística", "millor joc familiar" i "millor multijugador", i va guanyar en la de "millor joc familiar". Als D.I.C.E. Awards de 2024, va ser nominat en les categories d'excel·lència en la direcció d'un joc, en el disseny d'un joc, i en animació, i va guanyar en la de joc familiar de l'any. Va ser nominat en els British Academy Games Awards de la BAFTA a millor joc i a millor animació, i va guanyar en les categories de joc familiar i joc multijugador; també se li va reconèixer l'assoliment artístic i el disseny. Va estar nominat en els premis Kids' Choice de 2024 a joc preferit, i va guanyar un premi a l'excel·lència en uns premis sobre videojocs organitzats pel Ministeri d'Economia, Comerç i Indústria del Japó.
El joc va vendre 4,3 milions de còpies a tot el món durant les seves dues primeres setmanes de llançament, esdevenint el joc de Super Mario que més ràpid ha venut, en paraules de Nintendo. A data de 31 de març de 2024, n'havia venut 13,44 milions.
Com a mètode de promoció, es van distribuir productes físics especials per a aquelles persones que reservessin el joc amb antelació. Per exemple, a la botiga oficial europea de Nintendo, la My Nintendo Store, es van oferir pins temàtics d'alguns potenciadors i una pilota d'estrès basada en el poder d'elefant, tot i que aquesta última va ser cancel·lada al·legant problemes de producció.
Segons dades del Ministeri de Cultura i Esport d'Espanya, el 25,1% del total dels diners utilitzats per tots els beneficiaris del Bo Cultural Jove durant el 2023 van gastar-se en els grans magatzems de l'Fnac, empresa que ha destacat especialment Super Mario Bros. Wonder i EA Sports FC 25 com als dos videojocs que més bé s'hi han venut.

## Referències

* 1 2 Doolan, Liam. «Super Mario Bros. Wonder Is Officially The "Fastest-Selling" Super Mario Title Ever» (en anglès). Nintendo Life, 08-11-2023. [Consulta: 28 novembre 2023].
* ↑ Romano, Sal. «Super Mario Bros. Wonder announced for Switch» (en anglès americà), 21-06-2023. Arxivat de l'original el 2023-06-21. [Consulta: 25 juny 2023].
* 1 2 3 4 5 Dinsdale, Ryan. «Everything Announced at the Super Mario Bros. Wonder Nintendo Direct» (en anglès americà), 31-08-2023. Arxivat de l'original el 31 agost 2023. [Consulta: 31 agost 2023].
* 1 2 3 McWhertor, Michael. «Super Mario's new Switch game takes the series back to 2D» (en anglès americà), 21-06-2023. Arxivat de l'original el 21 juny 2023. [Consulta: 21 juny 2023].
* 1 2 3 «Super Mario Bros.™ Wonder for Nintendo Switch» (en anglès americà). Arxivat de l'original el 21 juny 2023. [Consulta: 21 juny 2023].
* 1 2 3 «Super Mario Bros. Wonder | Juegos de Nintendo Switch | Juegos | Nintendo» (en castellà). Nintendo España. [Consulta: 21 octubre 2023].
* 1 2 «Nintendo's Next Mario Game Is Here And It's Not What You Expect» (en anglès). Kotaku, 21-06-2023. Arxivat de l'original el 21 juny 2023. [Consulta: 22 juny 2023].
* ↑ «Nintendo Support: How to Update Super Mario Bros. Wonder». Nintendo of America. [Consulta: 28 novembre 2023].
* ↑ Icay. «This GLITCH Skips HALF THE GAME - Super Mario Bros. Wonder». YouTube, 30-10-2023.
* 1 2 Cruz, Christopher (31 August 2023). «'Super Mario Bros. Wonder' is Nintendo on Acid». Rolling Stone (Penske Media Corporation). Arxivat de l'original el October 2, 2023.
* ↑ Farokhmaneshf, Megan (2023-09-17). «Super Mario Bros. Wonder Is What Happens When Devs Have Time to Play». Wired. Arxivat de l'original el September 1, 2023.
* ↑ McCaffrey, Ryan. «Takashi Tezuka and Shiro Mouri Reveal Super Mario Bros. Wonder's Origin Story» (en anglès), 31-08-2023. Arxivat de l'original el 1 setembre 2023. [Consulta: 1r setembre 2023].
* ↑ Bailey, Kat; McCaffrey, Ryan. «Shiro Mouri and Takashi Tezuka Answer All of Our Super Mario Wonder Questions» (en anglès), 04-09-2023. [Consulta: 21 octubre 2023].
* ↑ «Super Mario Bros. Wonder almost had sports-style live commentary» (en anglès). Eurogamer.net, 18-10-2023 [Consulta: 21 octubre 2023].
* ↑ Stewart, Marcus (June 21, 2023). «Super Mario Bros. Wonder Is The Next 2D Mario Platformer». Game Informeren. Arxivat de l'original el October 3, 2023.
* ↑ «Mario's voice, Charles Martinet, steps down» (en anglès), 21-08-2023. Arxivat de l'original el 22 agost 2023. [Consulta: 22 agost 2023].
* ↑ ; Plante, Chris«The voice of Mario is no longer the voice of Mario» (en anglès americà), 21-08-2023. Arxivat de l'original el 30 setembre 2023. [Consulta: 21 agost 2023].
* ↑ Shanfield, Ethan. «Mario's New Voice Actor Announced by Nintendo After Charles Martinet's Departure», 13-10-2023. Arxivat de l'original el 18 octubre 2023. [Consulta: 13 octubre 2023].
* ↑ Shea, Brian. «Super Mario Bros. Wonder And Sonic Superstars Devs Talk About Releasing Their Games The Same Week» (en anglès), 13-10-2023. Arxivat de l'original el 2023-10-16. [Consulta: 18 octubre 2023].
* ↑ Tu, Trumann. «Sega Producer Comments on Sonic Superstars Launching the Same Week as Super Mario Bros. Wonder» (en anglès), 15-10-2023. [Consulta: 19 octubre 2023].
* ↑ Ivan, Tom. «A Super Mario Bros. Wonder Nintendo Direct livestream is coming this week». Video Games Chronicle, 29-08-2023. Arxivat de l'original el 29 agost 2023. [Consulta: 29 agost 2023].
* 1 2 «Super Mario Bros. Wonder». Metacritic. Arxivat de l'original el 18 octubre 2023. [Consulta: 20 octubre 2023].
* ↑ Donlan, Christian. «Super Mario Bros. Wonder Review Nintendo's magic at its most powerful», 18-10-2023. Arxivat de l'original el 18 octubre 2023. [Consulta: 18 octubre 2023].
* ↑ Romano, Sal. «Famitsu Review Scores: Issue 1820» (en anglès americà), 18-10-2023. Arxivat de l'original el 2023-10-18. [Consulta: 18 octubre 2023].
* ↑ Shea, Brian. «Super Mario Bros. Wonder Review - Getting Its Flowers» (en anglès), 19-10-2023. Arxivat de l'original el 2023-10-27. [Consulta: 21 octubre 2023].
* ↑ Watts, Steve. «Super Mario Bros. Wonder Review - A Badge Of Honor», 18-10-2023. Arxivat de l'original el 18 octubre 2023. [Consulta: 18 octubre 2023].
* ↑ Loveridge, Sam. «Super Mario Bros. Wonder review: 'Like your first magical visit to Disneyland'» (en anglès), 18-10-2023. Arxivat de l'original el 18 octubre 2023. [Consulta: 18 octubre 2023].
* ↑ McCaffrey, Ryan. «Super Mario Bros. Wonder Review», 18-10-2023. Arxivat de l'original el 18 octubre 2023. [Consulta: 18 octubre 2023].
* ↑ «Super Mario Bros. Wonder Reviews». OpenCritic, 18-10-2023. Arxivat de l'original el 13 octubre 2023. [Consulta: 20 octubre 2023].
* ↑ Norman, Jim. «Zelda: TOTK And Mario Wonder Land GOTY Nominations At The Game Awards 2023» (en anglès). Nintendo Life, 13-11-2023. [Consulta: 28 novembre 2023].
* ↑ Makuch, Eddie. «All The Game Awards 2023 Winners Revealed». GameSpot. Fandom, Inc., 07-12-2023. Arxivat de l'original el December 8, 2023. [Consulta: 29 gener 2024].
* ↑ McEvoy, Sophie. «Spider-Man 2 receives most nominations for 2024 DICE Awards». Gameindustry.biz, 11-01-2024. Arxivat de l'original el January 11, 2024. [Consulta: 11 gener 2024].
* ↑ Chandler, Sam. «The D.I.C.E. Awards 2024 winners & finalists». Shacknews, 15-02-2024. Arxivat de l'original el February 16, 2024. [Consulta: 16 gener 2024].
* ↑ «Bafta Games Awards 2024: Baldur's Gate 3 and Spider-Man lead nods». BBC News, 07-03-2024. Arxivat de l'original el March 23, 2024. [Consulta: 7 març 2024].
* ↑ «20th BAFTA Games Awards: The Nominations». BAFTA, 07-03-2024. Arxivat de l'original el April 12, 2024. [Consulta: 7 març 2024].
* ↑ «The 60 Best Video Games of 2023». bafta.org. British Academy of Film and Television Arts. Arxivat de l'original el December 19, 2023. [Consulta: 26 març 2024].
* ↑ Petski, Denise. «Taylor Swift, Olivia Rodrigo, Beyoncé, Timothée Chalamet, Ayo Edebiri Among 2024 Kids’ Choice Awards Nominees – Full List». Deadline, 04-06-2024. Arxivat de l'original el June 4, 2024. [Consulta: 4 juny 2024].
* ↑ «【日本ゲーム大賞2024】年間作品部門大賞は 「ゼルダの伝説　ティアーズ オブ ザ キングダム」 （任天堂株式会社）» (en japonès). PR Times, 26-09-2024.
* ↑ «Financial Results Announcements/IR Results - Financial Results Explanatory Material». Nintendo, 08-05-2024. Arxivat de l'original el May 7, 2024. [Consulta: 8 maig 2024].
* ↑ «Pre-order Super Mario Bros. Wonder on My Nintendo Store and receive a Pin Set bonus item with purchase!». Nintendo UK, 19-09-2023.
* ↑ ssd1991. «North America: GameStop pre-order bonus for Super Mario Wonder revealed» (en anglès). My Nintendo News, 09-09-2023.
* ↑ Verbrugge, Kieron. «[hhttps://press-start.com.au/news/nintendo/2023/09/26/jb-hi-fis-super-mario-bros-wonder-pre-orders-will-no-longer-come-with-an-elephant-ball/ JB Hi-Fi’s Super Mario Bros. Wonder Pre-Orders Will No Longer Come With An Elephant Ball]». Press-Start.com.au, 26-09-2023.
* ↑ Sweaty_Daikon. «Nintendo cancelled the Elephant stressball pre-order bonus due to 'production difficulties'"» (en anglès). Reddit, 10-10-2023. [Consulta: 15 octubre 2023].
* ↑ Freixes, Lluís. «Videojocs, reggaeton i fantasia romàntica: en què i on s'han gastat els joves el bo cultural». 3Cat, 23-12-2024. [Consulta: 24 desembre 2024].